st. sig: strigi og flauel, 2013
st. sig: strigi og flauel er heimildamynd um ævi og störf steinþórs sigurðssonar myndlistarmanns og leikmyndahönnuðar. sagt er frá uppvaxtarárunum í stykkishólmi, námsárunum í svíþjóð og á spáni og skyggnst inn í afar litríkan og áhugaverðan feril steinþórs við leikmyndahönnun og málaralist en steinþór er meðal merkustu abstraktmálara sinnar kynslóðar.
steinþór tilheyrir hópi svokallaðra abstrakt listamanna sem fyrstir kynntu fyrir Íslendingum hið óhlutgerða málverk. hann var í fyrsta fastráðna leikhópi leikfélags reykjavíkur 1961 og starfaði með félaginu fram á tíunda áratuginn. steinþór hefur auk þess unnið að hönnun og uppsetningu fjölmargra sýninga og viðburða af ýmsu tagi.
myndin er listasöguleg heimild og segir frá merkum listamanni sem átti sitt blómaskeið á áhugaverðum umbrotatímum í listalífi síðustu aldar. listsköpun í landinu fékk á þessu tímabili nýjan sess í hugum landsmanna. listamenn fengu aukið rými og frelsi þegar verk þeirra þurftu ekki lengur að vera realísk eða endurspegla á nákvæman hátt andlitsdrætti ákveðinna persóna eða staði í náttúrunni.
Í myndinni verður rifjuð upp saga leikfélags reykjavíkur sem á sjöunda áratug síðustu aldar breyttist úr áhugamannaleikhópi í öflugan hóp atvinnulistamanna. einnig verður komið inná baráttu leikhópsins fyrir nýju leikhúsi sem endaði með flutningi l.r. úr iðnó, sem á sínum tíma hafði verið byggt sem félagsheimili iðnaðarmanna, í hið nýja og nútímalega borgarleikhús sem var sérhannað að þörfum leikfélagsins. steinþór sigurðsson starfaði í hjarta þessarar þróunar, bæði sem fulltrúi í byggingarnefnd l.r. og sem ráðgjafi við val á tækni- og sviðsbúnaði í nýja húsið.
saga steinþórs er ekki einungis frásögn af svipmiklum og mikilvirkum listamanni heldur gefur hún líka djúpa og lítt þekkta innsýn í heim leikmyndagerðar og sviðshönnunar, hvernig sú listgrein er vandlega hugsaður og afar mikilvægur þáttur í því hvaða hughrif leiksýning hefur á áhorfandann.
um myndina
flokkur: heimildamynd
frumsýnd: 6. mars, 2013, bíó paradís
lengd: 59 mín.
tungumál: Íslenska
aðstandendur og starfslið
leikstjórn: anna Þóra steinþórsdóttir
handrit: anna Þóra steinþórsdóttir, Þóra sigríður ingólfsdóttir
klipping: anna Þóra steinþórsdóttir
tónlist: tómas r. einarsson
aðalframleiðandi: anna Þóra steinþórsdóttir
meðframleiðandi: hrafnhildur gunnarsdóttir, guðbergur davíðsson
fyrirtæki
framleiðslufyrirtæki: klipp
meðframleiðslufyrirtæki: krumma films ehf., ljósop ehf
Þátttaka á hátíðum
edduverðlaunin / edda awards, 2014 - verðlaun: tilnefnd fyrir heimildarmynd ársins.
Á gistiheimilinu fit í njarðvík er rekið flóttamannahæli. Þar hafast við hælisleitendur frá ólíkum heimhornum sem hafa flúið heimalönd sín vegna stríðs, ofsókna, eða annarra hörmunga. Þeir koma frá afghanistan, Írak, Íran, rússlandi, máritaníu, súdan, alsír o.s.frv. margir hafa dvalið þar árum saman á með mál þeirra þvælast í kerfinu. fylgst er með nokkrum einstaklingum af þeim 20 sem þar hafa dvalið lengur en í ár. líf þeirra einkennist af örvæntingu og hræðslu, óvissu og reiði. enginn veit sín örlög, þeir bíða eftir svörum frá íslenskum yfirvöldum um hvort þeir fái dvalarleyfi hér á landi, eða verði sendir til baka.
um myndina
flokkur: heimildamynd
frumsýnd: 13. mars, 2013
lengd: 60 mín.
tungumál: enska, Íslenska
titill: fit hostel
aðstandendur og starfslið
leikstjórn: ingvar Þórisson, kolfinna baldvinsdóttir
handrit: kolfinna baldvinsdóttir
klipping: Þuríður einarsdóttir
tónlist: megas og senuþjófarnir
aðalframleiðandi: ingvar Þórisson
fyrirtæki
framleiðslufyrirtæki: hugo film
styrkt af: kvikmyndamiðstöð Íslands, iðnaðarráðuneytið, mannréttindaráð reykjavíkur
Þátttaka á hátíðum
edduverðlaunin / edda awards, 2014 - verðlaun: tilnefnd fyrir heimildarmynd ársins.